Orașul meu în tinerețe: Ce povești ascunde Bucureștiul.
Bucureștiul are multe povești ascunse, ce așteaptă să fie descoperite. Biserica Stavropoleos și Palatul Regal sunt o parte din edificiile Capitalei. Micul Paris e plin de simbolistică de pe cheiul Dâmboviţei până la Cişmigiu.
Dacă nu stai blocat în trafic, dacă ai timp să te plimbi în centru, Bucureștiul chiar e un oraș cu farmec.Plin de clădiri cu povești. Piața Unirii, prin care treci zilnic, a pornit de la o hală de carne. Parcul Cișmigiu s-a dezvoltat în jurul cișmelelor de apă.Dar cum "mai nou" nu înseamnă întotdeauna "mai bine", cele mai multe dintre localitățile de la noi nu doar că nu își valorifică istoria. O îngroapă cu bună știință.De aceea îți propun să ne uităm în urmă. Îţi arăt acum câteva crâmpeie din trecutul Micului Paris. De pe cheiul Dâmboviţei până la Cişmigiu, din Piaţa Universităţii până la Ateneu, oraşul tot îți spune o poveste.Pe care tu ești de multe ori prea grăbit să o asculți.